ያ ማለት ስለትናንትናዉ ፖለቲካ ብቻ ማየት የለብንም። ዛሬ በ 21ኛዉ ክፍለዘመን እንዴት አዉሮጳን አንድ አድርገን ማኖር እንችላለን የሚለዉ ላይ ነዉ። አዉሮጳ በቃላት ብቻ ሊቆይ አይችልም። አዉሮጳን እንዴት አድርገን በኅብረት ማስቀጠል እንችላለን። አዉሮጳ በዓለም ላይ እንዴት ተፅኖ ማሳረፍ እንዲችል ማድረግ እንችላለን ለሚለዉ ጥያቄ ላይ፤ ትክክለኛ መልስ መስጠት መቻል ይኖርባቸዋል። ከጀርመን የፖለቲካ ፓርቲዎች የምንማረዉ አንደኛ ቁጭ ብለዉ በጥሞና መወያየት መቻላቸዉ ነዉ። ከጀርመን መማር የሌለብን ሌላዉ ነገር መራጭ ጋር እራስን ዉድ አድርጎ ለመሸጥ የሚደረገዉ ጉዞና ዘመቻን ነዉ። ይህ ያለፈ የፖለቲካ ልምድ ነዉ። ይህ በ21ኛዉ ክፍለዘመን፤ ሰፊ የመገናኛ ብዙኃን ተንሰራፍቶ በሚገኝበት እና ትክክለኛ መረጃ በደቂቃ ዉስጥ እዉነቱ በሚታወቅበት በአሁኑ ወቅት፤ የዚህ ዘመን ፖለቲከኛ መሆን በጣም በጣም ጠንካራ ሆኖ መዉጣት ያስፈልጋል። ዋናዉ ግን ከጀርመን የምንማረዉ ተነጋግሮ መግባባት ላይ በመድረስ፤ ከሁሉ በላይ ሃገራዊ ጉዳይን ከፓርቲ ማስቀደምን ነዉ።»
